KTB พุ่งกว่า 4% กูรูให้ 4 เหตุผลควรสะสม-เป้า 21.03 บ.
KTB ณ เวลา 10.16 น.อยู่ที่ 17.70 บาทบวก 0.70 บาท หรือ 4.12% มูลค่าการซื้อขาย 493.60 ล้านบาท บล.เมย์แบงก์ กิมเอ็ง แนะนำ “สะสม”KTB ราคาเหมาะสม 21.03 บาท
25 ส.ค. 2558

ผู้สื่อข่าวรายงานว่า ราคาหุ้น ธนาคารกรุงไทย จำกัด (มหาชน) หรือ KTB ณ เวลา 10.16 น.อยู่ที่ 17.70 บาทบวก 0.70 บาท หรือ 4.12% มูลค่าการซื้อขาย 493.60 ล้านบาท โดยราคาเปิดตลาดที่ 17.50 บาท สูงสุดที่ 17.80 บาท ต่ำสุดที่ 17.40 บาท ขณะที่ดัชนีหุ้นไทยโดยรวมบวก 1.27%

บล.เมย์แบงก์ กิมเอ็ง แนะนำ “สะสม”KTB ราคาเหมาะสม 21.03 บาท ด้วยเหตุผล
1.MBKET คาดว่าหุ้นกลุ่มธนาคารจะมี Sentiment เชิงบวก จากการประชุมครม.นัดแรก ของครม.ชุดใหม่ ภายใต้แกนนำของดร.สมคิด จาตุศรีพิทักษ์ ซึ่งเป็นหัวหน้าทีมเศรษฐกิจ และคาดว่าจะมีการออกนโยบายกระตุ้นเศรษฐกิจตามมาเพื่อเรียกควาเชื่อมั่นให้กับนักลงทุน 
2.KTB ได้ประโยชน์โดยตรง เนื่องจากถือหุ้นโดยกระทรวงการคลัง ดังนั้น จึงเชื่อว่าจะเป็นธนาคารหลักที่ได้รับอานิสงคโดยตรงจากนโยบายกระตุ้นเศรษฐกิจ โดยเฉพาะอย่างยิ่งนโยบายระดับรากหญ้า ซึ่งเป็นลูกค้าสัดส่วนสูงของธนาคาร
3.Valuation ค่อนข้างถูก จึงเชื่อว่าจะช่วยจำกัด Downside Risk ของราคาหุ้น เนื่องจากซื้อขาย PER 2558 เพียง 7.5 เท่าและ PBV 2558 ที่ 0.9 เท่า
4.ให้ผลตอบแทนจากเงินปันผลในเกณฑ์ดี โดยคาดการณ์เงินปันผลปี 2558 หุ้นละ 0.85 บาท คิดเป็น Dividend Yield 5.0%
 